༈རབ་འབྱམས་བཀའ་བསྟན་གཞུང་ལུགས་འདབ་བརྒྱའི་འཛུམ།  ། འཇི༷གས་མེ༷ད་རྣམ་དཔྱོད་ཟེར་གྱིས་ར༷བ་ཕྱེ་སྟེ།  ། ཟབ་དོན་སྦྲང་རྩིའི་དགའ་སྟོན་རྒྱ༷ས་མཛད་པ།  ། ཐུབ་བསྟན་སྣང་བྱེད་མཆོག་ལ་གསོལ་བ་འདེབས།  ། བསླུ་མེད་རིན་ཆེན་གསུམ་དང་ཁྱད་པར་དུ།  ། ཚེ་ཡི་ལྷ་ཚོགས་རྣམས་ཀྱི་བྱིན་རླབས་དང་།  ། སྟོབས་ལྡན་ཆོས་སྐྱོང་སྲུང་མའི་འཕྲིན་ལས་མཐུས།  ། བླ་མའི་ཞབས་པད་བསྐལ་བརྒྱར་བརྟན་གྱུར་ཅིག། ཕན་བདེའི་འབྱུང་གནས་རྒྱལ་བསྟན་དབྱར་གྱི་མཚོ།  ། བཤད་དང་སྒྲུབ་པའི་རླབས་ཕྲེང་འཕྱུར་བ་ལས།  ། སྐལ་བཟང་དད་མོས་འབུམ་ཕྲག་རྩེན་པ་ཡིས།  ། ཡངས་པའི་ས་ཆེན་རྟག་ཏུ་མཛེས་གྱུར་ཅིག། ཅེས་པ་འདི་ཡང་ཆོས་འཁོར་རྒྱལ་མཁན་ཟུར་སྤྲུལ་པའི་སྐུ་གྲགས་པ་རྒྱལ་མཚན་གྱིས་བསྐུལ་བ་བཞིན་༧དྷརྨ་བཛྲ་གྱིས་ཆོས་སྡེ་ཆེན་པོ་བཀྲ་ཤིས་འཁྱིལ་དུ་སྦྱར་བའོ། །  ། །